ምጥፋእ ናይ ማይ ኣካላት ተፈጥሮኣዊ፡ ማሕበራዊ፡ ባህላዊን ቁጠባዊን ጸቕጢ የስዕብ'ዩ። ናይ ቀላያትን ካልኦት ናይ ማይ ኣካላትን ምጥፋእ፡ ኣከባቢ ንክልወጥ ካብ ዝገብሩ ምኽንያት ሓደ'ዩ። እቲ ዝሰፍሐ ክፋል ዓለም ማይ ብምዃኑ፡ ሓደ ናይ ማይ ኣካል ክጠፍእ እንከሎ ንእንስሳታትን ኣእዋምን ጥራይ ዘይኮነ ንህላወ ሰብ'ውን ሓደ ክኸውን ይኽእል'ዩ። ሕጂ እና ሓወየ ምዃኑ ዝንገረሉ ሃሮሚያ ኣብ ዝጠፍኣሉ እዋን፡ ዘዘራረብናዮም ነበርቲ ናይቲ ከባቢ፡ ምጥፋእ ናይቲ ቀላይ ኣብ ዕለታዊ መነባብሮኦም ዘስዓቦ ጸቕጢ ገሊጾምልና ነይሮም። በድሪ ዮሱፍ ዝተባህለ ነባሪ፡ ዓሳ ክገፉን ኣሕምልትን ፍሬታትን ከፍርዩ ከም ዝተሸገሩ ነጊሩና ነይሩ። ብምኽንያት ሕጽረት ማይ ከብቶም ከም ዝሰኣኑን ነቲ ከባቢ ክዕዘቡ ካብ ጂቡቲ ዝመጹ ዝነበሩ ዋሕዚ በጻሕቲ ምቁራጹን ሓቢሮሙና። 8 ሚልዮን ኢትዮጵያውያን ሓገዝ ምግቢ የድልዮም ኣብቲ ከባባኢ ዝፈሪ ሃረር ቢራን ዩኒቭርሲቲ ሃሮሚያን ካብቲ ቀላይ ስለዝጥቀሙ፡ ኣብ ልዕሊ'ቲ ቀላይ ሳዕቤን ከም ዝነበሮ እቶም ነበርቲ ተዛሪቦም ነይሮም። እኹል ክንክንን ሓለዋን እንተ ዘይተጌሩሉ ክጠፍእ ተቓሪቡ'ዩ ዝተብለሉ ቀላይ ኣብጃታ'ውን እንተኾነ ተመሳሳሊ ስግኣት ኣለዎ። እዚ ድማ ተፈጥርኡ መሰረት ጌሩ ዝመጽእ ቁጠባዊ ጥቕሚ ምስኣኑ'ዩ። ብዘካይካ'ዚ ማያዊ ኣካላት ናይ ሕብረተሰብ ከም እሬቻን ጨንበላላን ዝበሉ ባህላዊ ስርዓታት ዝፍጸሙሎም ብምዃኖም ዶ/ር ዴቢሳ ይጠቅስ። ጉዳይ ቀላያት ኣብ ማሕበራዊ ሚድያ'ውን መዘራረቢ ኮይኖም ኣለዉ። እንታይ ክግበር ኣለዎ?
